郎出守太平府，开河振武，辟青山书院，与诸士讲肄其中。移守嘉兴，狱卒列陈刑具，珂怆然曰：恶忍以人难忍之痛，迫自诬服而快长吏意耶！尽撤去之，并禁丞倅以下洎属邑毋得用，忌者以此中之，遂解组归。以历仕所得禄分惠族人，少长无遗。订刻朱子语录，疏圣谕以训子弟。吉水邹忠介公称珂勤于检身，疏于防人，锐于慕古，暗于涉世。粹乎穆乎，如金未鑛，如玉未凿，其行谊可知已。子刘达善，岁贡士，孙刘珏，闻喜知县。